Presidenca Biden krijon mundësinë për rishikimin e autoritetit për luftë
Ligjvënësit thonë se autorizimet për ndërhyrje ushtarake të dhëna dekada më parë, kanë çuar në “luftëra pa fund”. 
Ligjvënësit amerikanë po rishikojnë një ligj të kaluar dekada më parë, që i jep presidentit të Shteteve të Bashkuara fuqinë të zhvillojnë luftë jashtë vendit. Kongresi mund të përpiqet ta rimarrë këtë lloj autoriteti. Për herë të parë pas pothuajse dy dekadash po shqyrtohen autorizimet nga Kongresi që justifikuan konfliktet në Afganistan dhe në Irak, të cilat u shtrinë më tej me angazhimet në Siri dhe Jemen, apo me goditjen ajrore ndaj gjeneralit iranian Qassem Suleimani. “”, thotë Ligjvënësi Gregory Meeks, kryetar i Komisionit të Marrëdhënieve me Jashtë të Dhomës së Përfaqësuesve. Sipas Kushtetutës amerikane, Kongresi ka fuqinë të shpallë luftë, por Autorizimet e Përdorimit të Forcës Ushtarake të miratuara në 2001 dhe 2002 u dhanë presidentëve amerikanë autoritet të gjerë për t’u angazhuar në vende të tjera. “”, thotë Ligjvënësi demokrat Jim McGovern. Debati u ringjall këtë muaj pas tensioneve mes Shteteve të Bashkuara dhe Iranit... Shtëpia e Bardhë sinjalizoi se është e gatshme të punojë me Kongresin për t’i shfuqizuar këto autorizime dhe për të krijuar kështu një kuadër më të ngushtë. “”, thotë Rebecca Ingber, profesore në Cardozo School of Law. Përpjekjet e mëparshme për të shfuqizuar autorizimet janë përballur me kundërshtime jo vetëm nga presidentët e të dyja kaheve politikë, por edhe me kritikat e republikanëve se një gjë e tillë mund të dëmtojë aftësinë e Shteteve të Bashkuara për të reaguar ndaj rrezikut të terrorizmit. “”, thotë ligjvënësi republikan Michael McCaul. Kur ishte senator, zoti Biden punoi për një mbikqyrje më të madhe ndaj autoritetit të presidentit për luftë. Tashmë që ai gjendet në Shtëpinë e Bardhë, është krijuar ndjesia se Kongresi mund të rivendosë kontrollin ndaj një prej përgjegjësive të tij më të rëndësishme. “”, thotë Bob Bauer, ish-jurist i Shtëpisë së Bardhë. Tashmë në Senatin amerikan është paraqitur propozimi për t’i anuluar këto autorizime të dhëna dekada më parë.